hotchpotch/miracl-hf-unified huggingface dataset:
โรงไฟฟ้านิวเคลียร์ฟูกูชิมะแห่งที่สอง
โรงไฟฟ้านิวเคลียร์ฟุกุชิมะแห่งที่สอง () เป็นโรงไฟฟ้านิวเคลียร์ซึ่งตั้งอยู่บนพื้นที่ 1.5 ล้านตารางเมตร ในเมืองมาราฮะและโทมิโอกะในเขตฟูตาบะ จังหวัดฟูกูชิมะ ประเทศญี่ปุ่น ตั้งอยู่ห่างจากโรงไฟฟ้านิวเคลียร์ฟูกูชิมะแห่งที่หนึ่งไปทางใต้ 11.5 กิโลเมตร บริหารจัดการโดยบริษัทผลิตไฟฟ้าโตเกียว
หลังจากเกิดเหตุการณ์แผ่นดินไหวและคลื่นสึนามิในโทโฮกุ พ.ศ. 2554 เครื่องปฏิกรณ์ทั้งสี่หน่วยถูกปิดตัวลงโดยอัตโนมัติ แต่ปั๊มน้ำเย็นที่หน่วยที่ 1, 2 และ 4 ที่โรงไฟฟ้านิวเคลียร์ฟูกูชิมะแห่งที่หนึ่งได้รับความเสียหายจากคลื่นสึนามิ มีการออกคำสั่งอพยพ เนื่องจากอาจมีการรั่วไหลของกัมมันตรังสี
เหตุการณ์แผ่นดินไหวและคลื่นสึนามิในโทโฮกุ พ.ศ. 2554 เมื่อวันที่ 11 มีนาคม พ.ศ. 2554 ซึ่งส่งผลให้มีความเร่งสูงสุดพื้นดินอยู่ระหว่าง 0.21 จี (2.10 ม./วินาที) และ 0.28 จี (2.77 ม./วินาที ณ ที่ตั้งของโรงไฟฟ้า ซึ่งเป็นค่าที่ต่ำกว่าพื้นฐานการออกแบบมาก เครื่องปฏิกรณ์ทั้งสี่หน่วยถูกปิดลงอัตโนมัติหลังจากแผ่นดินไหว และเครื่องยนต์ดีเซลเริ่มทำงานเพื่อหล่อเย็นเครื่องปฏิกรณ์ TEPCO ประมาณว่าคลื่นสึนามิที่เกิดขึ้นหลังจากแผ่นดินไหวและเข้าท่วมโรงไฟฟ้าดังกล่าวนั้นมีความสูงถึง 14 เมตร ซึ่งมากกว่าสองเท่าของความสูงที่ได้รับการออกแบบไว้ คลื่นสึนามิที่ว่านี้เข้าท่วมห้องปั๊มซึ่งใช้สำหรับการถ่ายโอนความร้อนไปสู่ทะเล อันเป็นการระบายความร้อนพื้นฐานของเครื่องปฏิกรณ์ ขณะที่ระบบหล่อเย็นของหน่วยผลิตกระแสไฟฟ้าที่ 3 จะไม่ได้รับความเสียหาย เครื่องปฏิกรณ์เครื่องอื่นล้วนได้รับผลกระทบ ระบบหล่อเย็นยังคงสามารถใช้การได้ แต่ความร้อนเพิ่มขึ้นจากการขาดการระบายความร้อน ได้มีการใช้ระบบฉีดน้ำความดันสูง (HPCI) ซึ่งได้รับพลังงานจากไอน้ำจากเครื่องปฏิกรณ์ เพื่อลดความร้อนเพิ่มเติม
เมื่อวันที่ 12 มีนาคม ระบบหล่อเย็นของเครื่องปฏิกรณ์สามเครื่อง (หมายเลข 1, 2 และ 4) ที่ห้องควบคุมความดันมีอุณหภูมิสูงถึง 100 °C ระหว่าง 5.30 น. และ 6.10 น. ตามเวลามาตรฐานญี่ปุ่น ทำให้ระบบหล่อเย็นทั้งหมด (ขึ้นอยู่กับอุณหภูมิที่แตกต่างกันระหว่างห้องควบคุมความดันกับเครื่องปฏิกรณ์) ไม่มีประสิทธิภาพ ระบบหล่อเย็นในห้องปั๊มได้รับการซ่อมแซมและเปิดใช้การได้ในหน่วยผลิตกระแสไฟฟ้าที่ 1, 2 และ 4 ไม่กี่วันหลังจากการปิดตัวลงฉุกเฉินหลังจากการลดความร้อนเริ่มต่อไปได้ จนกระทั่งอุณหภูมิลดลงต่ำกว่า 100 °C ในเครื่องปฏิกรณ์ที่ 2 ราว 34 ชั่วโมงหลังจากการปิดฉุกเฉิน เช่นเดียวกับเครื่องปฏิกรณ์ที่ 1 และ 3 เมื่อเวลา 1.24 น. และ 3.52 น. ของวันที่ 14 มีนาคม และเครื่องปฏิกรณ์ที่ 4 เมื่อเวลา 7.00 น. ของวันที่ 15 มีนาคม การสูญเสียน้ำหล่อเย็นในเครื่องปฏิกรณ์ที่ 1, 2 และ 4 ถูกจัดเป็นระดับที่ 3 ตามมาตราระหว่างประเทศว่าด้วยเหตุการณ์ทางนิวเคลียร์ (เหตุขัดข้องอย่างรุนแรง) โดยทางการญี่ปุ่นเมื่อวันที่ 18 มีนาคม
สตรืย
สตรืย (, , ) เป็นเมืองบนริมฝั่งซ้ายของแม่น้ำสตรืย ในเขตปกครองย่อยลวิฟ ทางตะวันตกเฉียงใต้ของประเทศยูเครน ห่างจากเมืองอีวาโน-ฟรันคิฟสค์ไปทางตะวันตกเฉียงเหนือ 71 กิโลเมตร แยกจากโปแลนด์มารวมกับออสเตรียใน ปี ค.ศ. 1772 ในสงครามโลกครั้งที่หนึ่ง ถูกรัสเซียยึดเป็นระยะเวลาสั้น ๆ จากนั้นตกเป็นของโปแลนด์ในปี ค.ศ. 1919 และเป็นของสหภาพโซเวียตอีกครั้งหนึ่งในปี ค.ศ. 1945 ก่อนที่ยูเครนจะตั้งเป็นประเทศเอกราชในปี ค.ศ. 1991
ชอรือ
ชอรือ () หรือ โซเรา () เป็นเมืองในประเทศโปแลนด์ ตั้งอยู่ในจังหวัดชล็อนสก์ (ไซลีเซีย) ทางตอนใต้ของประเทศ
คูเระ
คูเระ () เป็นเมืองในจังหวัดฮิโรชิมะ ประเทศญี่ปุ่น มีขนาดพื้นที่ทั้งสิ้น 353.74 ตารางกิโลเมตร ในปี 2010 มีจำนวนประชากรทั้งสิ้น 240,820 คน
คูเระเป็นเมืองฐานทัพเรือที่สำคัญของญี่ปุ่นมาตั้งแต่สมัยสงครามโลกครั้งที่สอง เคยเป็นฐานประจำการของเรือประจัญบานยามาโตะ เรือประจัญบานที่ใหญ่ที่สุดเท่าที่ญี่ปุ่นเคยสร้างมา ในปัจจุบันก็ยังคงเป็นฐานทัพเรือของกองกำลังป้องกันตนเองของญี่ปุ่น
สมาชิกสภาผู้แทนราษฎรจังหวัดฉะเชิงเทรา
จังหวัดฉะเชิงเทรา มีเขตเลือกตั้งสมาชิกสภาผู้แทนราษฎร 4 เขต (พ.ศ. 2554) และมีสมาชิกสภาผู้แทนราษฎรแบบแบ่งเขตเลือกตั้งได้ 4 คน จากทั้งหมด 375 คนทั่วประเทศในสภาผู้แทนราษฎรไทย
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดฉะเชิงเทรามีสมาชิกสภาผู้แทนราษฎรคนแรก คือ นายหอมจันทร์ วัฒนวิจารณ์
อิมพอสซิเบิล ครีเชอร์
อิมพอสซิเบิล ครีเชอร์ เป็นเกมพัฒนาโดย Relic Entertainment ร่วมกับ Microsoft Game Studios เป็นเกมส์ที่ผู้เล่นสามารถสร้างครึ่งตัวของสัตว์แต่ละตัวอื่นๆ และสามารถบุกทำลายฐานศัตรูได้
โหมดนี้จะประกอบด้วย 15 ภารกิจที่แตกต่างกันครอบคลุมกว่ากลุ่มของหมู่เกาะในแปซิฟิกใต้ที่รู้จักกันเป็น Isla Variatas แสดงความหลากหลายของสภาพแวดล้อมที่นำเสนอให้กับผู้เล่นตั้งแต่ป่า, ทะเลทรายหรือบริเวณอาร์กติก ตัวเอกหลัก คือ เร็กซ์มีโอกาสเป็นที่จำเป็นในการเก็บรวบรวมดีเอ็นเอสัตว์ตลอดแคมเปญเพื่อให้สามารถเพิ่มพันธุ์สัตว์มากขึ้นในกองทัพของเขารวมกันของสิ่งมีชีวิต เรื่องเล่าจะกล่าวถึงในรายละเอียดด้านล่าง
ดร.อีริค เป็นหนึ่งในความคิดทางวิทยาศาสตร์ที่อัจฉริยะที่สุดในประวัติศาสตร์ หลังจากการทดสอบเกิดการผิดพลาด ทำให้เกิดการระเบิดที่ทุงกุสกาและฆ่าภรรยาของเขา
เจนเนซิส (2011)
เจนเนซิส (2011) () เป็นรายการเพย์-เพอร์-วิวมวยปล้ำอาชีพ ของ โทเทิล นอนสต็อป แอคชั่น เรสต์ลิง (TNA) จัดเมื่อวันที่ 9 มกราคม ค.ศ. 2011 ที่ TNA Impact! Zone เมือง Orlando, Florida โดยรวมปล้ำจากสมาคมทีเอ็นเอไว้ทั้งหมด
คณิต สาพิทักษ์
พลเอก คณิต สาพิทักษ์ อดีตประธานที่ปรึกษากระทรวงกลาโหม อดีตแม่ทัพภาคที่ 1 อดีตประธานกรรมการ บริษัท วิทยุการบินแห่งประเทศไทย จำกัด เกิดเมื่อวันที่ 19 ธันวาคม พ.ศ. 2495 มีชื่อเล่นว่า "อ๊อด" เป็นหนึ่งในนายทหารที่ ควบคุมการชุมนุมของแนวร่วมประชาธิปไตยต่อต้านเผด็จการแห่งชาติ พ.ศ. 2553 ปฏิบัติหน้าที่ตาม พรก.บริหารราชการในสถานการณ์ฉุกเฉิน พ.ศ. 2548
จบการศึกษาจากโรงเรียนเตรียมทหารรุ่นที่ 13 (ตท.13) โรงเรียนนายร้อยพระจุลจอมเกล้ารุ่นที่ 24 (จปร.24) และโรงเรียนเสนาธิการทหารบก
เมื่อรับราชการทหาร พล.อ.คณิต ได้เข้าประจำการที่กรมทหารราบที่ 9  (ร. 9)และได้เติบโตตามหน้าที่การงานมาในหน่วยนี้ตลอด จนกระทั่งในปี พ.ศ. 2548 ได้รับแต่งตั้งเป็น ผู้บัญชาการกองพลทหารราบที่ 2 รักษาพระองค์ (พล.ร.2 รอ.) หรือ "บูรพาพยัคฆ์" ปี พ.ศ. 2551 ได้เป็นรองแม่ทัพภาคที่ 1 และเป็นแม่ทัพภาคที่ 1 ต่อจาก พล.ท.ประยุทธ์ จันทร์โอชา (ยศในขณะนั้น) ที่ขึ้นเป็นเสนาธิการทหารบก
นอกจากนี้แล้วหลังการรัฐประหารเมื่อวันที่ 19 กันยายน พ.ศ. 2549 พล.อ.คณิต ซึ่งในขณะนั้นมียศ พลตรี (พล.ต.) ได้รับแต่งตั้งเป็นสมาชิกสภานิติบัญญัติแห่งชาติ (สนช.) ด้วย
ในการชุมนุมของกลุ่มคนเสื้อแดงเมื่อกลางปี พ.ศ. 2553 พล.อ.คณิต ซึ่งขณะนั้นดำรงตำแหน่งแม่ทัพภาคที่ 1 ในยศ พลโท (พล.ท.) พล.อ.คณิต มีหน้าที่ต้องรับผิดชอบต่อการชุมนุม แต่ทว่ามีเสียงเล่าลือว่าขัดแย้งกับ พล.อ.ประยุทธ์ จันทร์โอชา รองผู้บัญชาการทหารบก และ พล.ท.ดาว์พงษ์ รัตนสุวรรณ รองเสนาธิการทหารบก (ยศและตำแหน่งในขณะนั้น) เนื่องจาก พล.อ.คณิต ไม่ยอมใช้ความเด็ดขาดกับผู้ชุมนุมตามแผนที่วางไว้ ทำให้เมื่อมีการโยกย้ายตำแหน่งนายทหารกลางปีนั้น พล.อ.คณิต แม้จะได้รับเลื่อนยศขึ้นเป็น พลเอก (พล.อ.) แต่ก็ถูกย้ายไปเป็นที่ปรึกษากองทัพบก ซึ่งเป็นตำแหน่งที่ไม่สำคัญ แต่ก็มีเสียงเล่าลือว่า มีสัญญาทางใจจาก พล.อ.ประวิตร วงษ์สุวรรณ รัฐมนตรีว่าการกระทรวงกลาโหม ว่าในการโยกย้ายประจำปีในต้นปีหน้าจะให้กลับมารับตำแหน่งสำคัญ
จนกระทั่งในวันที่ 25 มีนาคม พ.ศ. 2554 มีพระบรมราชโองการโปรดเกล้าฯแต่งตั้ง พล.อ.คณิต ให้ดำรงตำแหน่งประธานที่ปรึกษากระทรวงกลาโหม โดยมีผลตั้งแต่วันที่ 1 เมษายน ปีเดียวกันเป็นต้นไป ทำให้ถูกจับตามองว่าอาจได้รับการสนับสนุนให้เป็น ปลัดกระทรวงกลาโหม เป็นคนถัดไปในกลางปีเดียวกัน
ในปี พ.ศ. 2557 ได้รับแต่งตั้งเป็นสมาชิกสภานิติบัญญัติแห่งชาติ
พล.อ.คณิต มีชื่อที่เรียกเล่น ๆ โดยสื่อมวลชนว่า "บิ๊กอ๊อด" ชีวิตครอบครัวสมรสแล้วกับนางงามจิตร สาพิทักษ์ มีบุตรสาว 1 คน บุตรชาย 2 คน (กรวรรณ สาพิทักษ์, ร.ต.คณินวัฒน์ สาพิทักษ์, คมน์ สาพิทักษ์) ซึ่งบุตรชายคนหนึ่งได้เสียชีวิตไปเมื่อปลายปี พ.ศ. 2551 จากอุบัติเหตุทางท้องถนน
ล็อคดาวน์ (2011)
ล็อคดาวน์ (2011) () เป็นรายการเพย์-เพอร์-วิวมวยปล้ำอาชีพ ของ โทเทิล นอนสต็อป แอคชั่น เรสต์ลิง (TNA) โดยจะจัดในวันที่ 17 เมษายน ค.ศ. 2011 ที่ U.S. Bank Arena เมือง Cincinnati, Ohio
ทีเอ็นเอ ล็อคดาวน์
ทีเอ็นเอ ล็อกดาวน์เป็นรายการเพย์-เพอร์-วิวของ โทเทิล นอนสต็อป แอคชั่น เรสต์ลิง ประจำเดือนเมษายน โดยจัดขึ้นครั้งแรกเมื่อ ปี 2005 โดยมีแมทช์การปล้ำแมทช์ประเภทกรงเหล็กเข้ามาเกี่ยวข้องด้วย
มาสเตอร์ไมนด์
มาสเตอร์ไมนด์ () เป็น มินิอัลบั้ม ที่ 3 ของวง บีสท์ ซึ่งเพลงเปิดตัว ที-เซอร์ ของพวกเขาคือ "Mastermind" และมี ซิงเกิล ต่อคือ "Soom/Breathe"
โรแบร์โต มันชีนี
โรแบร์โต มันชีนี () เกิดเมื่อวันที่ 27 พฤศจิกายน ค.ศ. 1964 เป็นอดีตนักฟุตบอลและผู้จัดการทีมชาวอิตาลี ปัจจุบันเป็นผู้จัดการทีมชาติอิตาลี
ในฐานะนักฟุตบอล เขาเป็นที่รู้จักในฐานะนักฟุตบอลในสโมสรฟุตบอลซัมป์โดรีอา เขาลงแข่งในลีก 550 นัด และช่วยให้ทีมชนะการแข่งขันในเซเรียอา และได้ถ้วยกอปปาอีตาเลีย 4 ครั้ง และยูฟ่าคัพวินเนอร์สคัพ 1 ครั้ง ในการลงแข่งให้กับฟุตบอลทีมชาติอิตาลี 36 นัด
หลังจากคุมทีมแมนเชสเตอร์ซิตี้ได้แชมป์พรีเมียร์ลีกเป็นครั้งแรกในรอบ 44 ปี ในฤดูกาล 2011-2012 แล้ว ในฤดูกาล 2012-2013 แมนเชสเตอร์ซิตี้กลับไม่ประสบความสำเร็จในฤดูกาลนี้ โดยตำแหน่งแชมป์พรีเมียร์ลีกก็ตกเป็นของแมนเชสเตอร์ยูไนเต็ด ทีมคู่แข่งร่วมเมือง โดยที่ยังไม่จบฤดูกาล อีกทั้งเมื่อชิงเอฟเอคัพกับ วีแกนแอธเลติก ทีมที่มีขนาดเล็กกว่าที่เพิ่งจะเคยเข้าชิงแชมป์ถ้วยใบนี้ ก็ตกเป็นฝ่ายพ่ายแพ้ไป 0-1 ดังนั้นผู้บริหารทีมจึงมีมติปลดออกจากตำแหน่งผู้จัดการทีมในช่วงปลายก่อนจบฤดูกาล
ไลตส์โกออนอะเกน
ไลตส์โกออนอะเกน () เป็นมินิอัลบัมที่ 4 ของวง บีสท์โดยออกที-เซอร์ "Light Go On Again" และ "Beautiful" ออกมา และต่อมา พวกเขาก็ได้ออกซิงเกิล "beautiful" และ "Light Go On Again" ตามลำดับ
ยง จุน-ฮย็อง
thumbnail
ยง จุน-ฮย็อง (; ; เกิด 19 ธันวาคม 2532) หรือชื่อในการแสดงว่า ป็อปปินดรากอน (Poppin' Dragon) หรือ โจเกอร์ (Joker) เป็นสมาชิกวงบีสต์ (Beast)
 ยงจุนฮยอง เป็นลูกชายคนโตของครอบครัว มีน้องชาย 1 คนชื่อยงจุนซอง จุนฮยองเกิดเมื่อวันที่ 19 ธันวาคม 2532 ที่กรุงโซล ได้เข้าร่วมเป็นสมาชิกของวง BEAST เปิดตัวเมื่อวันที่ 14 ตุลาคม พ.ศ. 2552
สิ่งแวดล้อมสรรค์สร้าง
สิ่งแวดล้อมสรรค์สร้าง () กล่าวถึงบริเวณโดยรอบที่ถูกสร้างขึ้นโดยมนุษย์ให้เหมาะสำหรับกิจกรรมของมนุษย์ โดยเริ่มจากระดับขอบเขตของคน ย่าน และเมือง โดยมักจะรวมถึงโครงสร้างพื้นฐาน เช่น ไฟฟ้าหรือประปา ซึ่งในทางปฏิบัติคำนี้จะถูกกล่าวถึงในส่วนของ การออกแบบ การก่อสร้าง และ การจัดการ สิ่งโดยรอบให้เหมาะสมกับมนุษย์
ไม่ควรจำกัดจำเพาะแต่ว่าเป็นการทำเพื่อการปรับปรุง ออกแบบ ก่อสร้างเพื่อ "มนุษย์" เพราะจะทำให้เกิดผลกระทบต่อสรรพชีวิตอื่น แต่ควรใช้กรอบแนวคิดที่เป็นการพัฒนาที่ยั่งยืน และการคิดแบบองค์รวม (Sustainable Development & Holistic Thinking)
จึงควรนิยามว่า "สิ่งแวดล้อมสรรค์สร้าง" (lang-en|built environment) กล่าวถึงบริเวณโดยรอบที่ถูกสร้างขึ้นโดยมนุษย์ให้เหมาะสำหรับกิจกรรมการอยู่อาศัยของมนุษย์ที่กลมกลืนกับธรรมชาติและเอื้อต่อระบบนิเวศอย่างสมดุลตามหลักการพัฒนาที่ยั่งยืน โดยเริ่มจากระดับขอบเขตของ คน ย่าน และเมือง โดยมุ่งเน้นไปที่ การพัฒนาโครงสร้างพื้นฐานสีเขียว (Green Infrastructure) เช่น ระบบสาธารณูปโภค เช่น ไฟฟ้า หรือ ประปา ระบบสาธารณูปการ เช่น โรงเรียน สถานที่ราชการ โรงบำบัดและกำจัดของเสีย สวนสาธารณะ พื้นที่อันควรสงวนคุ้มครองและอนุรักษ์ ซึ่งในทางปฏิบัติคำนี้จะถูกกล่าวถึงในส่วนของ การออกแบบ การก่อสร้าง และ การจัดการ สิ่งโดยรอบให้เหมาะสมกับมนุษย์
วัดสวนแก้ว
วัดสวนแก้ว เป็นวัดในจังหวัดนนทบุรี ตั้งอยู่ ณ เลขที่ 55/1 หมู่ที่ 1 ตำบลบางเลน อำเภอบางใหญ่ จังหวัดนนทบุรี มีเจ้าอาวาส คือ พระพยอม กัลยาโณ
เดิมชื่อ วัดแก้ว เป็นวัดร้างมา 80 ปี ภายหลังหลวงพ่อเทียน จิตตสุโภ และพระภิกษุอีก 3-4 รูปได้เข้ามาพำนัก แต่พื้นที่ของวัดเต็มไปด้วยเรือกสวน หลวงพ่อไม่สามารถจะบูรณะได้เพราะขาดบุคลากรที่จะช่วยพัฒนา
พ.ศ. 2521 พระพยอมและเพื่อนพระภิกษุอีก 2 รูป ได้เดินทางมากราบหลวงพ่อเทียน เพื่อขอทำโครงการบวชเณรภาคฤดูร้อน เมื่อเสร็จแล้วก็จะลากลับสวนโมกข์ เมื่อหลวงพ่อเทียนได้อนุญาตให้พำนักแล้ว ยังได้ช่วยสนับสนุนงานบวชเณรภาคฤดูร้อนด้วยโดยช่วยเป็นพระพี่เลี้ยงให้
พ.ศ. 2522 หลวงพ่อเทียนได้มอบหมายให้พระพะยอมและเพื่อนภิกษุเป็นผู้ดูแลรักษาวัดต่อไป ส่วนตัวหลวงพ่อเทียน กลับจังหวัดเลย ที่วัดแก้วนี้ พระพยอมได้พัฒนาพื้นที่ของวัดและเตรียมจำลองสวนโมกขพลารามให้เกิดขึ้นในเมือง ตามคำที่ท่านพุทธทาสเคยปรารภเมื่อคราวที่ยังศึกษาธรรมอยู่ที่สวนโมกข์
ท่านได้ทุ่มเทชีวิตใจเพื่อการบูรณะวัดอย่างเต็มที่และได้นำทรัพย์ส่วนตัวมาพัฒนาวัดแก้ว ภายหลังได้เปลี่ยนชื่อเป็นวัดสวนแก้ว เมื่อพัฒนาวัดจนเหมาะสมกับสภาพสิ่งแวดล้อมของวัดแล้วจึงมุ่งเผยแพร่พุทธศาสนาอีกครั้งหนึ่ง
พ.ศ. 2529 เป็นปีที่พระพยอมรับกิจนิมนต์มากทำให้ทราบถึงปัญหาต่าง ๆ ของคนระดับกลางลงมา ซึ่งต้องยอมรับว่าบุคคลเหล่านี้มีพฤติกรรมหลงใหล ใฝ่ต่ำเรื่องเพศ เรื่องเหล้า เมายา ไม่มีสมองที่จะคิดพัฒนาใด ๆ เท่าที่ควรทำให้พระพยอมตัดสินใจที่จะช่วยบุคคลเหล่านี้ให้มีความเป็นอยู่ที่ดีขึ้น พระพยอมจึงได้รวบรวมทุนทรัพย์ส่วนตัวซึ่งมีไม่มากนักนำมาใช้พัฒนาบริเวณวัด และหาทุนซื้อที่ดินบริเวณใกล้เคียงต่อออกไปอีก เพื่อทำเป็นมูลนิธิสวนแก้ว ทั้งนี้ เพื่อความสะดวกในการบริหารงานช่วยสังคม ปัญหาของสังคมทุกวันนี้เป็นปัญหาที่เกิดขึ้นระหว่างฐานะ อาชีพ ความรู้ และโอกาส ซึ่งพระสงฆ์ควรจะมีส่วนร่วมแก้ไขปัญหานี้ด้วย ด้วยปณิธานที่จะช่วยเหลือเพื่อนมนุษย์ และเผยแพร่ศีลธรรมคำสอนของพระพุทธเจ้า เพื่อให้ประชาชนได้รู้จักการใช้หลักธรรมในการดำเนินชีวิตและแก้ปัญหาด้วยตนเอง ท่านจึงได้จัดตั้งมูลนิธิสวนแก้วขึ้น ในปี พ.ศ. 2529
พ.ศ. 2555 เป็นวัดพัฒนาตัวอย่างประจำปี 2555 จากสำนักงานพระพุทธศาสนาแห่งชาติ
ปี พ.ศ. 2529 เริ่มจัดตั้ง "มูลนิธิสวนแก้ว" ขึ้น โดยมีวัตถุประสงค์หลัก 3 ประการ คือ
วัดนี้มีอาณาบริเวณกว้างขวางมาก ตลอดทางเดินเข้าสู่ตัววัดมีไม้ใหญ่เขียวครึ้ม ติดป้ายคำขวัญเป็นข้อความเตือนสติพร้อมทั้งยังมีภาพ วาดที่สวยงามอยู่ภายในวัด ด้านหน้าวัดมีร้านขายของที่ระลึก และร้านค้าเล็กๆมากมาย เมื่อเดินเข้าไปด้านในวัด จะพบลานโค้งและพระอุโบสถธรรมชาติ ซึ่งแต่ละวัน จะมีพุทธศาสนิกชนมาฟังเทศน์ฟังธรรมกันเป็นจำนวนมาก
ในปี พ.ศ. 2548 มูลนิธิสวนแก้วได้รับการรับรองเป็นองค์กรสาธารณประโยชน์ (ทะเบียนเลขที่ 0163) ตามความในมาตรา 34 แห่งพระราชบัญญัติส่งเสริมการจัดสวัสดิการสังคม พ.ศ. 2546 เมื่อวันที่ 6 กันยายน พ.ศ. 2548 ภายใต้ของสำนักงานคณะกรรมการส่งเสริมการจัดสวัสดิการสังคมแห่งชาติ กระทรวงพัฒนาสังคมและความมั่นคงของมนุษย์ โดยมีวัตถุประสงค์หลัก 6 ประการ คือบ้านบางเลน หมู่ ๑ ต.บางเลน อ.บางใหญ่ จ.นนทบุรี ๑๑๑๔๐
โทร. ๐๒-๕๗๑๗๖๖๖, ๐๒-๕๙๕๑๔๔๔, ๐๒-๕๙๕๑๙๔๖
พระพยอม กัลยาโณ เจ้าอาวาส พระนักเทศน์และนักพัฒนา
พระราชธรรมนิเทศ (พยอม กัลยาโณ)
ออสเตรเลีย 31–0 อเมริกันซามัว
วันที่ 11 เมษายน พ.ศ. 2544 มีการแข่งขันระหว่างฟุตบอลทีมชาติออสเตรเลียและอเมริกันซามัว ในนัดคัดเลือกทีมสำหรับฟุตบอลโลก 2002 การแข่งขันเกิดขึ้นที่สนามกีฬาแห่งชาติในคอฟส์ฮาร์เบอร์ ประเทศออสเตรเลีย ทีมชาติออสเตรเลียสร้างสถิติโลก ได้รับชัยชนะในการแข่งขันฟุตบอลระหว่างประเทศมากที่สุด โดยชนะในการแข่งขัน 31–0 ส่วนผู้เล่นออสเตรเลีย อาร์ชี ทอมป์สัน ก็สร้างสถิติเป็นผู้ทำประตูสูงสุดในการแข่งขันระหว่างประเทศ โดยเขายิงประตูได้ 13 ประตู นอกจากนั้น เดวิด ซดริลิก ผู้ทำประตูได้ 8 ประตูในนัดนี้ก็เป็นผู้ทำประตูในนัดการแข่งขันระหว่างประเทศ สูงสุดอันดับ 2 นับแต่สงครามโลกครั้งที่หนึ่ง
ผลของการแข่งขัน นำไปสู่การถกเถียงเกี่ยวกับรูปแบบการคัดเลือกการแข่งขัน โค้ชชาวออสเตรเลียและทอมป์สัน รู้สึกว่าการแข่งขันในรอบแรก ๆ ควรจะหลีกเลี่ยงทีมที่ไม่สมดุลกัน ซึ่งควรพิจารณาร่วมกันจากสมาพันธ์ของฟีฟ่า ในที่สุดก็นำไปสู่การเริ่มต้นการคัดเลือกในเขตโอเชียเนียในฟุตบอลโลก 2006
ทีมชาติออสเตรเลียชนะ 31–0 ทำให้เกิดสถิติโลก ในการชนะการแข่งขันระหว่างประเทศมากที่สุด สถิติก่อนหน้านั้น ทีมชาติออสเตรเลียชนะทีมชาติตองกา 22–0 สถิติในการแข่งขันรายการเดียวกัน ก่อนหน้านี้ 2 วัน ทั้ง 2 การชนะนี้ทำลายสถิติก่อนหน้านี้ของการชนะของฟุตบอลทีมชาติคูเวตเหนือทีมชาติภูฏาน 20–0 ในรอบคัดเลือกเอเชียนคัป 2000 นอกจากนั้นการแข่งขันนี้ยังทำลายสถิติชนะสูงสุดในฟุตบอลโลกรอบคัดเลือก สถิติก่อนหน้านั้นเป็นของอิหร่านชนะเหนือกวม 19–0 ในรอบคัดเลือกฟุตบอลโลก 2002
นอกเหนือจากสถิติทีมแล้ว สถิติส่วนตัวก็ยังทำลายเช่นกัน อาร์ชี ทอมป์สัน ที่ลงการแข่งขันทีมชาติเพียง 2 นัด เขาทำประตู 13 ประตูในการแข่งขันนี้ ทำลายสถิติผู้ทำประตูนัดการแข่งขันระหว่างประเทศมากที่สุด สถิติก่อนหน้านั้นเป็นของชาวออสเตรเลียเช่นกัน ที่ชื่อ แกรี โคล ทำได้ 7 ประตู ในนัดเจอกับฟุตบอลทีมชาติฟิจิ ในรอบคัดเลือกฟุตบอลโลก 1982 เมื่อวันที่ 14 สิงหาคม ค.ศ. 1981 และชาวอิหร่าน คาริม บักเฮรี ทำประตู 7 ประตูในนัดเจอกับฟุตบอลทีมชาติมัลดีฟ ในรอบคัดเลือกฟุตบอลโลก 1998 เมื่อวันที่ 2 มิถุนายน ค.ศ. 1997 เดวิด ซดริลิก ทำประตูได้ 8 ประตูในนัดนี้ก็ถือสถิติทำประตูในนัดระหว่างประเทศมากที่สุดเป็นอันดับ 2 รองจาก 13 ประตูของทอมป์สัน แต่ในความเป็นจริงแล้วน้อยกว่าการทำประตู 10 ประตูของชาวเดนมาร์ก โซฟัส นีลเซน ในการแข่งขันโอลิมปิกฤดูร้อน 1908 และของชาวเยอรมัน กอทฟรีด ฟัชส์ ในโอลิมปิกฤดูร้อน 1912 อย่างไรก็ตามสถิติของซดริลิก ก็ถือเป็นสถิติอันดับ 2 ในรอบ 90 ปี และสถิติของทอมป์สันเป็นสถิติเทียบเท่าสถิติโลกทำประตูสูงสุดในนัดเดียวในนัดการแข่งขันรุ่นใหญ่ ที่เกิดขึ้นในปี ค.ศ. 1885 ของจอห์น เพทรี ทำได้ 13 ประตูของสโมสรฟุตบอลแอบบรัวท์ชนะ 36–0 เหนือสโมสรฟุตบอลบอนแอ็กคอร์ดในการแข่งขันสก็อตทิชคัป
บัวเก
บัวเก () เป็นเมืองที่ใหญ่ที่สุดอันดับ 2 ของประเทศโกตดิวัวร์ มีประชากร 775,300 คน (จากการสำรวจประชากรในปี ค.ศ. 2002) ตั้งอยู่ทางตอนกลางค่อนไปทางใต้ของประเทศบนเส้นทางรถไฟ อยู่ห่างจากเมืองอาบีจานไปทางทิศตะวันตกเฉียงเหนือ 288 กิโลเมตร เป็นเมืองศูนย์กลางการค้า จำหน่ายฝ้ายและยาสูบ
เมืองมีสนามบินขนาดใหญ่ตั้งอยู่ทางทิศเหนือ-ตะวันตกของเมือง ที่มีรันเวย์ยาว 3,300 เมตร นอกจากนั้นกองหลังของสโมสรฟุตบอลแมนเชสเตอร์ซิตี โกโล ตูเร รวมถึงน้องชาย ยาย่า ตูเร และ อิบราฮิม ตูเร ก็เกิดที่เมืองนี้
กาเปเลออานเดอไอเซิล
กาเปเลออานเดอไอเซิล () เป็นเมืองในประเทศเนเธอร์แลนด์ ตั้งอยู่ในจังหวัดเซาท์ฮอลแลนด์ ห่างจากเมืองรอตเทอร์ดามไปทางทิศตะวันออก 8 กิโลเมตร เมืองมีประชากร 65,605 คน (ปี ค.ศ. 2005) และมีพื้นที่ครอบคลุม 15.42 ตารางกิโลเมตร มีพื้นที่น้ำ 1.13 ตารางกิโลเมตร
โฮดแมเซอวาชาร์แฮย์
โฮดแมเซอวาชาร์แฮย์ () เป็นเมืองเมืองหนึ่งในเทศมณฑลโชงกราด ทางตะวันออกเฉียงใต้ของประเทศฮังการี เป็นเมืองผลิตสิ่งทอ
มาตราขนาดโมเมนต์
มาตราขนาดโมเมนต์ (; MMS, M) เป็นหน่วยที่นักวิทยาแผ่นดินไหวใช้เพื่อวัดขนาดของแผ่นดินไหวในแง่ของพลังงานที่ปลดปล่อยออกมา แมกนิจูดนั้นขึ้นอยู่กับโมเมนต์แผ่นดินไหวที่เกิดขึ้น ซึ่งเท่ากับความคงรูปของโลกคูณกับค่าเฉลี่ยของการเลื่อนบนรอยแยกและขนาดของพื้นที่ที่เลื่อน มาตราดังกล่าวได้รับการพัฒนาขึ้นมาในช่วงคริสต์ทศวรรษ 1970 เพื่อใช้แทนมาตราริกเตอร์ ซึ่งใช้กันมาตั้งแต่คริสต์ทศวรรษ 1930 แม้ว่าสูตรในการคำนวณจะต่างกัน แต่มาตราใหม่นี้ยังคงให้ค่าแมกนิจูดที่ใกล้เคียงตามที่จำกัดความไว้โดยมาตราริกเตอร์เดิม มาตราโมเมนต์แมกนิจูดนี้ใช้เพื่อประเมินแมกนิจูดสำหรับแผ่นดินไหวขนาดใหญ่สมัยใหม่ทั้งหมดโดยสำนักงานสำรวจธรณีวิทยาสหรัฐอเมริกา
สัญลักษณ์ของมาตราโมเมนต์แมกนิจูด คือ formula_1 โดยมีตัวห้อย formula_2 หมายถึง งานเชิงกลที่เกิดขึ้น โมเมนต์แมกนิจูด formula_1 เป็นปริมาณไร้มิติซึ่งจำกัดความโดย
โดยที่ formula_5 เป็นแมกนิจูดของโมเมนต์แผ่นดินไหวในหน่วยดายน์เซนติเมตร (10 นิวตันเมตร) ส่วนค่าคงตัวในสมการนี้ถูกเลือกเพื่อให้สอดคล้องกับค่าแมกนิจูดที่คำนวณได้จากมาตราเก่า โดยที่สำคัญที่สุดคือ มาตราท้องถิ่น (หรือ "ริกเตอร์")
เช่นเดียวกับมาตราริกเตอร์ การเพิ่มขึ้นหนึ่งระดับของมาตราเชิงลอการิทึมสอดคล้องกับพลังงานที่ปลดปล่อยออกมาเพิ่มขึ้น 10 ≈ 32 เท่า และการเพิ่มขึ้นสองระดับจะสอดคล้องกับพลังงานที่ปลดปล่อยออกมาเพิ่มขึ้น 10 = 1000 เท่า
สโมสรฟุตบอลบิยาร์เรอัล
สโมสรฟุตบอลบิยาร์เรอัล () เป็นสโมสรฟุตบอลสเปน ในลาลีกา ในเมืองบิยา-เรอัล จังหวัดกัสเตยอน เล่นในสนามกีฬาเหย้า สนามกีฬาเอลมาดริกัล ซึ่งมีที่นั่ง 25,000 ที่ ถือเป็นสโมสรขนาดเล็กในแง่ของการพูดถึงในสื่อมวลชนที่มักจะทำประตูไม่คาดฝันชนะสโมสรระดับใหญ่กว่าในลีก อย่าง เรอัลมาดริด บาร์เซโลนา บาเลนเซีย เป็นต้น
บิยาร์เรอัล มีฉายาว่า "El Submarino Amarillo" หรือในภาษาอังกฤษ คือ "Yellow Submarine" ที่แปลได้ว่า "เรือดำน้ำสีเหลือง" ซึ่งเป็นชื่อเดียวกับเพลงที่ได้รับความนิยมของเดอะบีเทิลส์ โดยมีที่มาที่ไปมาจากเมื่อปลายยุคทศวรรษที่ 60 ขณะนั้นสโมสรอยู่ในระดับลีกภูมิภาค และกำลังจะถูกเลื่อนชั้นขึ้นมาเล่นในระดับดิวิชัน 3 มีบาทหลวงรูปหนึ่งซึ่งเป็นผู้สนับสนุนสโมสร คิดจะหาสิ่งเชื่อมโยงระหว่างสโมสรกับบรรดาผู้สนับสนุน ขณะนั้นบิยาร์เรอัลมีกำหนดจะลงเล่นกับลิเวอร์พูล สโมสรระดับใหญ่ของอังกฤษ บาทหลวงรูปนี้จึงได้เปิดเพลง "Yellow Submarine" ของเดอะบีเทิลส์ ซึ่งเป็นวงดนตรีที่มีกำเนิดในเมืองลิเวอร์พูล จากตู้เพลงในบาร์ในคืนวันที่มีการแข่งขัน ซึ่งสีเหลืองก็เป็นสีที่ตรงกับชุดแข่งขันของสโมสรด้วย จึงกลายมาเป็นฉายามาจนถึงปัจจุบัน
วัดชลอ
วัดชลอ ตั้งอยู่ที่ตำบลวัดชลอ อำเภอบางกรวย จังหวัดนนทบุรี ริมถนนบางกรวย-ไทรน้อย วัดนี้มีประวัติความเป็นมาตั้งแต่ครั้งสมัยกรุงศรีอยุธยา สมเด็จพระเจ้าอยู่หัวบรมโกศได้เสด็จทางชลมารคมาตามลำน้ำเจ้าพระยาผ่านเมืองนนทบุรีเรื่อยมาทางคลอง "ลัด" ในปัจจุบันเรียกว่า "คลองบางกรวย" พระองค์ทรงเห็นว่า ที่ตรงนี้น่าจะมีการสร้างวัดขึ้นมาสักวัดหนึ่ง แต่เนื่องจากบริเวณนั้นในอดีตเคยมีเรือสำเภาจากเมืองจีนล่มและจมลง มีลูกเรือล้มตายมาก มีความเชื่อว่าเป็นที่อาถรรพ์ ในระหว่างการก่อสร้างก็มีอุปสรรคนานัปการ จึงทรงเสี่ยงสัตยาธิษฐานกับเทพยดาและมีพระสุบินนิมิตไปว่า ชายจีนชรามากราบทูลว่า ต้องสร้างโบสถ์เป็นรูปเรือสำเภาเพื่อการแก้เคล็ด จึงทรงสร้างโบสถ์เป็นรูปเรือสำเภา
พระบาทสมเด็จพระเจ้าอยู่หัวบรมโกษฐ์ได้พระราชทานนามวัดดังกล่าวว่า "วัดชลอ" วัดชลอถูกปล่อยให้รกร้างว่างเปล่ามาโดยตลอด เพิ่งจะมีพระภิกษุมาจำพรรษาในรัชกาลที่ 3 หรือรัชกาลที่ 4
สิ่งที่น่าชมในวัดนี้คือ โบสถ์เรือหงส์ใหญ่ที่สุดในโลก เริ่มก่อสร้างในปี พ.ศ. 2526 โดยหลวงพ่อวัดชลอหรือท่านพระครูนนทปัญญาวิมล ได้เล่าถึงนิมิตเห็นเรือหงส์ลอยมาอยู่หน้าโบสถ์หลังเก่า (โบสถ์ที่มีลักษณะเหมือนเรือสำเภา) จึงได้เริ่มลงมือก่อสร้าง
ศูนย์การแพทย์ปัญญานันทภิกขุ ชลประทาน มหาวิทยาลัยศรีนครินทรวิโรฒ
ศูนย์การแพทย์ปัญญานันทภิกขุ ชลประทาน มหาวิทยาลัยศรีนครินทรวิโรฒ เป็นโรงพยาบาลในสังกัดคณะแพทยศาสตร์ มหาวิทยาลัยศรีนครินทรวิโรฒ ตั้งอยู่ ณ เลขที่ 222 หมู่ 1 ถนนติวานนท์ ตำบลบางตลาด อำเภอปากเกร็ด จังหวัดนนทบุรี
ศูนย์การแพทย์ปัญญานันทภิกขุ ชลประทาน ถือกำเนิดมาจากกรมชลประทาน กระทรวงเกษตรและสหกรณ์ได้จัดบริการด้านการแพทย์การสาธารณสุขเอง ตั้งแต่ปี พ.ศ. 2457 โดยจัดตั้งเป็นสถานพยาบาลชั่วคราว ดูแลรักษาผู้ป่วยในที่ทำการก่อสร้างเขื่อนพระราม 6 ตำบลท่าหลวง อำเภอท่าเรือ จังหวัดพระนครศรีอยุธยา จนกระทั่งปี พ.ศ. 2487 จึงได้จัดหน่วยแพทย์ขึ้นเป็นครั้งแรกในสำนักงานเลขานุการกรม ในปี พ.ศ. 2489 ได้ขยายหน่วยงานแพทย์เป็นแผนกแพทย์ และในปี พ.ศ. 2493 ได้จัดตั้งกองแพทย์ โดยสร้างอาคารสถานพยาบาลขึ้นในบริเวณกรมชลประทาน สามเสน เขตดุสิต กรุงเทพมหานคร และที่ทำการก่อสร้างกรมชลประทาน อำเภอปากเกร็ด จังหวัดนนทบุรี เป็นอาคารไม้ 2 ชั้น รับผู้ป่วยได้ 20 เตียงและขยายเป็นโรงพยาบาลขนาด 90 เตียง เมื่อปี พ.ศ. 2498 รับผู้ป่วยที่เป็นข้าราชการ ลูกจ้างและครอบครัวทั้งจากส่วนกลางและจากท้องถิ่น ของกรมชลประทาน รวมทั้งผู้รับบริการจากจังหวัดนนทบุรี ปทุมธานี และส่วนรอบนอกด้านทิศเหนือของกรุงเทพมหานคร ด้วยเหตุนี้เองจึงมีผู้ป่วยจำนวนมากขึ้น มาขอรับบริการเป็นเหตุที่ต้องขยายโรงพยาบาลและปรับปรุงให้มีขีดความสามารถในการรักษาโรคเฉพาะทางได้โดยไม่ต้องส่งต่อ ดังนั้น ในปี พ.ศ. 2510 จึงมีโครงการขยายโรงพยาบาลตามขั้นตอน และปรับสภาพเป็นโรงพยาบาลทั่วไปขนาด 320 เตียง
เมื่อวันที่ 1 ตุลาคม พ.ศ. 2539 โรงพยาบาลชลประทานได้จัดแบ่งรูปงานใหม่เพื่อเตรียมความพร้อมให้สอดคล้องกับโครงสร้างใหม่ของกรมชลประทาน กระทรวงเกษตรและสหกรณ์ ในปี พ.ศ. 2541 โดยปรับรูปแบบการดำเนินการเป็นโรงพยาบาลทั่วไปขนาด 300 เตียง มีแพทย์ผู้เชี่ยวชาญทุกสาขาวิชาทางการแพทย์ที่จำเป็น ให้บริการแก่เจ้าหน้าที่กรมชลประทาน ครอบครัวและประชาชนทั่วไป รวมทั้งให้บริการงานผู้ป่วยนอกสามเสน กรมชลประทาน กรุงเทพมหานคร ตามพระราชกฤษฎีกา โอนกิจการบริหารและอำนาจหน้าที่ของส่วนราชการให้เป็นไปตามพระราชบัญญัติปรับปรุงกระทรวง ทบวง กรม พ.ศ. 2545 ให้โอนย้ายไปสังกัดสำนักงานปลัดกระทรวงสาธารณสุข กระทรวงสาธารณสุข เมื่อวันที่ 9 ตุลาคม พ.ศ. 2545
ปัจจุบัน ศูนย์การแพทย์ปัญญานันทภิกขุ ชลประทาน เป็นโรงพยาบาลทุติยภูมิระดับสูง ขนาด 305 เตียง สังกัดมหาวิทยาลัยศรีนครินทรวิโรฒ กระทรวงศึกษาธิการ ตั้งอยู่เลขที่ 222 หมู่ 1 ถนนติวานนท์ ตำบลบางตลาด อำเภอปากเกร็ด จังหวัดนนทบุรี โรงพยาบาลชลประทาน ได้เปลี่ยนชื่อเป็น ศูนย์การแพทย์ปัญญานันทภิกขุ ชลประทาน มหาวิทยาลัยศรีนครินทรวิโรฒ ซึ่งชื่อดังกล่าวได้แจ้งต่อสภานิติบัญญัติแห่งชาติ เมื่อวันที่ 12 กรกฎาคม พ.ศ. 2550 และกราบเรียนหลวงพ่อปัญญานันทภิกขุ และขออนุญาตใช้นามของท่านเป็นชื่อโรงพยาบาลไว้แล้ว เมื่อวันที่ 27 กรกฎาคม พ.ศ. 2550 และโรงพยาบาลชลประทานได้มาสังกัดมหาวิทยาลัยศรีนครินทรวิโรฒ เมื่อวันที่ 7 ตุลาคม พ.ศ. 2550 มหาวิทยาลัยศรีนครินทรวิโรฒได้จัดตั้งกองทุนหลวงพ่อปัญญานันทภิกขุ เพื่อสืบทอดความตั้งใจของท่าน เพื่อนำกองทุนดังกล่าวมาพัฒนาโรงพยาบาลชลประทาน ให้เป็นโรงพยาบาลที่ดีที่สุดโรงพยาบาลหนึ่ง
ศูนย์การแพทย์สมเด็จพระเทพ ฯ เป็นโรงพยาบาลขนาด 305 เตียง พื้นที่ทั้งสิ้น 58,595 ตารางเมตร โดยได้เปิดบริการรักษาด้วยแพทย์ผู้เชี่ยวชาญเฉพาะทาง ปัจจุบันเปิดบริการทั้งสิ้น 10 สาขา
ลานาเกิน
ลานาเกิน () เป็นเทศบาลในมณฑลลิมเบิร์กของประเทศเบลเยียม มีประชากรประมาณ 25,000 คน ประมาณร้อยละ 20 ของประชากรมีสัญชาติเนเธอร์แลนด์ ลานาเกินมีพื้นที่ติดกับชายแดนเนเธอร์แลนด์และตรงข้ามกับมาสทริชท์ โดยได้มีการเริ่มสร้างรางรถไฟระหว่างลานาเกินกับมาสทริชท์ในเดือนกรกฎาคม พ.ศ. 2550 และมีแผนที่จะสร้างต่อไปถึงฮัสเซิลต์ซึ่งมีแผนเปิดให้บริการในปี พ.ศ. 2555
สถาบันบำราศนราดูร
สถาบันบำราศนราดูร เป็นโรงพยาบาลในสังกัดกรมควบคุมโรค กระทรวงสาธารณสุข ตั้งอยู่ ณ ถนนติวานนท์ ตำบลตลาดขวัญ อำเภอเมืองนนทบุรี จังหวัดนนทบุรี
ในสมัยรัฐบาลจอมพลสฤษดิ์ ธนะรัชต์ปี พ.ศ. 2501 ถึง พ.ศ. 2502 ได้เกิดโรคระบาดขึ้นในพระนคร โรคระบาดครั้งนั้นร้ายแรงมาก ได้คร่าชีวิต ของผู้เจ็บป่วยไปมากมาย ในระหว่างนั้น พระบำราศนราดูร ดำรงตำแหน่งรัฐมนตรีว่าการกระทรวงสาธารณสุข ได้ดำเนินการควบคุมโรค จนสงบลง ในระหว่างที่มีโรคระบาดร้ายแรงครั้งนั้น ทำให้จอมพลสฤษดิ์ต้องออกตรวจดู การทำงานควบคุมโรคติดต่อเป็นพิเศษทำให้จอมพลสฤษดิ์ได้เห็นว่าโรงพยาบาลโรคติดต่อซึ่งตั้งอยู่บริเวณ ถนนดินแดง ตำบลพญาไท ไม่เหมาะสมเนื่องจาก โรงพยาบาลตั้งอยู่ใกล้เขตชุมชนควรจะย้ายจากแหล่งเดิม เนื่องจากเกรงว่าโรคระบาดอาจจะลุกลามไปยังประชาชนที่อยู่ใกล้เคียงโรงพยาบาลอีกทั้งโรงพยาบาลก็ทรุดโทรม และไม่มีประสิทธิภาพเพียงพอที่จะรับมือกับโรคติดต่อฉุกเฉินหากเกิดขึ้นอีก จอมพลสฤษดิ์จึงสั่งการไปยังกระทรวงสาธารณสุขให้จัดสถานที่ตั้งโรงพยาบาลโรคติดต่อแห่งใหม่ที่เหมาะสมกว่านอกเขตพระนครและให้มีประสิทธิภาพ ที่ดีพอจะรับสถานการณ์ฉุกเฉินทางโรคติดต่อได้
สืบเนื่องจากพระราชบัญญัติปรับปรุงกระทรวงทบวง กรม พ.ศ. 2545 ทำให้โรงพยาบาลบำราศนราดูร ถูกปรับเปลี่ยนโครงสร้างส่วนราชการตามพระราชบัญญัตินี้ มาเป็น "สถาบันบำราศนราดูร" สังกัดกรมควบคุมโรค กระทรวงสาธารณสุข เมื่อวันที่ 2 ตุลาคม พ.ศ. 2545
วรันธร เปานิล
วรันธร เปานิล (เกิด 23 กุมภาพันธ์ พ.ศ. 2537) ชื่อเล่น อิ้งค์ (อ่าน อิ๊ง) เป็นนักร้องและนักแสดงชาวไทย เดิมทีเป็นสมาชิกกลุ่มชิลลี่ไวท์ช็อคสังกัดกามิกาเซ่ในเครืออาร์เอส ปัจจุบันเป็นศิลปินสังกัดบ็อกซ์มิวสิก ในเครือ มิวสิกมูฟเอนเตอร์เทนเมนต์
วรันธร เปานิล เกิดเมื่อวันพุธที่ 23 กุมภาพันธ์ พ.ศ. 2537 เริ่มเข้าสู่วงการด้วยการแสดงมิวสิควีดีโอเพลง "เด็กวุ่นวาย" ของโฟร์-มด ภายหลังในปี พ.ศ. 2550 ได้เข้าสังกัดกามิกาเซ่ตั้งแต่อายุ 12 ปีและมีผลงานเพลงร่วมกับวงชิลลี่ไวท์ช็อค โดยมีเพลง Chatsanova, Special Friend, เปลี่ยนเป็นพี่ชาย ซึ่งมีเพลงเปิดตัวคือ Chatsanova
ในปี พ.ศ. 2552 เธอได้ถอนตัวจากการเป็นสมาชิกวงชิลลี่ไวท์ช็อคและกามิกาเซ่อย่างเต็มตัวในปี พ.ศ. 2552 พร้อมกับรตาพร ทิพย์มนตรีหรือเบสท์ เพื่อนร่วมวง เนื่องจากศึกษาต่อระดับมัธยม
ในปี พ.ศ. 2558 วรันธรได้มีโอกาสกลับมาในวงการบันเทิงอีกครั้ง พร้อมแจ้งเกิดจากการเป็นนางเอกภาพยนตร์เรื่อง Snap แค่...ได้คิดถึง โดยแสดงคู่กับ โทนี่ รากแก่น และได้เป็นศิลปินเดี่ยวภายใต้สังกัดบ็อกซ์มิวสิก ในเครือมิวสิกมูฟเอนเตอร์เทนเมนต์ โดยออกซิงเกิลแรกที่ชื่อว่า "เหงา เหงา"
วรันธร สำเร็จการศึกษาชั้นมัธยมศึกษาจาก โรงเรียนสาธิตมหาวิทยาลัยศรีนครินทรวิโรฒ ประสานมิตร (ฝ่ายมัธยม) และระดับปริญญาตรี จาก คณะศิลปกรรมศาสตร์ จุฬาลงกรณ์มหาวิทยาลัย สาขาดุริยางคศิลป์ตะวันตก เอกขับร้องคลาสสิค ได้รับเกียรตินิยมอันดับ 2
"ดูบทความหลักผลงานกับ ชิลลี่ไวท์ช็อค (ลิปซ์โปรเจกต์) และค่ายเพลง กามิกาเซ่"
รตาพร ทิพย์มนตรี
รตาพร ทิพย์มนตรี หรือ เบสท์ เป็นอดีตศิลปินเกิร์ลกรุปวงชิลลี่ไวท์ช็อค ในค่ายกามิกาเซ่ ตั้งแต่ปีพ.ศ. 2550 - พ.ศ. 2552 เป็นระยะเวลา 2 ปี
รตาพร ทิพย์มนตรี (ชื่อเล่น: เบสท์) เกิดเมื่อวันที่ 19 สิงหาคม พ.ศ. 2535 เป็นนักแสดง และนักร้องชาวไทย ส่วนใหญ่คนทั่วไปจดจำเธอในฐานะนักร้อง เข้าสู่วงการตั้งแต่วันเด็ก จากการถ่ายแบบ โฆษณา และมีผลงานการแสดงละครโทรทัศน์เรื่อง "จดหมายถึงดวงดาว" ทางช่อง 3 และภาพยนตร์เรื่อง "ฉันรักนาย...ผู้ชายมีองค์"
ต่อมาได้เข้าสังกัดกามิกาเซ่ ตั้งแต่อายุ 15 ปี เปิดตัวด้วยเพลงรวมศิลปิน เพลง "ขัดใจ" และเป็นหนึ่งในศิลปินเกิร์ลกรุปของทางค่ายในวง Chilli White Choc ในปีพ.ศ. 2550 มีเพลง Chatsanova, Special Friend, เปลี่ยนเป็นพี่ชาย โดยมีเพลงเปิดตัวคือ ”Chatsanova” ซึ่งบรรจุอยู่ในอัลบั้ม "ลิปซ์โปรเจกต์ (Lipz Project)" ร่วมกับ มีน-แจม วงซิสก้า และ หวาย-ปัญญาริสา เธียรประสิทธิ์
นอกจากนี้ยังได้ออกอัลบั้มร่วมกับศิลปินกามิกาเซ่อีก 2 ชุดด้วยกัน คืออัลบั้ม "Forward To U" มีเพลง Forward และเพลง รักฉันเรียกว่าเธอ และอัลบั้ม "Friendship Never Ends" มีเพลง เพลงรัก และเพลง เพื่อนกันฉันรักเธอ เมื่อปีพ.ศ. 2551
ในปีพ.ศ. 2552 รตาพรได้ถอนตัวจากการเป็นสมาชิกวงชิลลี่ไวท์ช็อคและกามิกาเซ่ อย่างเต็มตัว พร้อมกับ วรันธร เปานิล หรือ อิ๊งค์ เพื่อนรวมวง เนื่องจากทางต้นสังกัดไม่ป้อนงาน และไปศึกษาต่อในระดับมัธยม ปัจจุบันไม่มีผลงานในวงการบันเทิงแล้ว
ด้านการศึกษา สำเร็จการศึกษาระดับปริญญาตรี คณะสถาปัตยกรรมศาสตร์ จุฬาลงกรณ์มหาวิทยาลัย
ท่าอากาศยานนานาชาติไครสต์เชิร์ช
ท่าอากาศยานนานาชาติไครสต์เชิร์ช () เป็นท่าอากาศยานหลักที่ให้บริการในเมืองไครสต์เชิร์ช ประเทศนิวซีแลนด์ ตั้งอยู่ห่างจากตัวเมืองไปทางทิศตะวันตกเฉียงเหนือ 12 กิโลเมตร เปิดให้บริการในปี ค.ศ.1953
.edu
.edu เป็นโดเมนระดับบนสุดตามหมวด (sTLD) ในระบบการตั้งชื่อโดเมนบนอินเทอร์เน็ต ย่อมาจากคำว่า education แสดงถึงวัตถุประสงค์ในตอนเริ่มแรกว่าใช้สำหรับเครือข่ายที่เกี่ยวข้องกับสถาบันการศึกษาต่างๆโดยมีเงื่อนไขว่าสถาบันหรือมหาวิทยาลัยที่ขอจดโดเมนนี้ จะต้องมีที่ตั้งของสถาบันหรือมหาวิทยาลัยในสหรัฐอเมริกา
โดเมน .edu นั้น ผู้ให้บริการจดโดเมนนี้คือ กลุ่มสถาบันระดับอุดมศึกษาแห่งสหรัฐอเมริกา (เรียกชื่อหน่วยงานนี้ว่า EDUCASE) และอยู่ภายใต้การกำกับดูแลโดยกระทรวงพาณิชย์ของสหรัฐอเมริกา
วิศวกรรมแผ่นดินไหว
วิศวกรรมแผ่นดินไหว คือ การศึกษาพฤติกรรมของอาคารและโครงสร้างที่เปลี่ยนไปเนื่องจากเกิดขึ้นจากแรงแผ่นดินไหว โดยวิศวกรรมแผ่นดินไหวเป็นส่วนหนึ่งของวิศวกรรมโยธาและวิศวกรรมโครงสร้าง โดยหัวข้อศึกษาจะแบ่งเป็นหัวข้อหลักได้แก่ การเข้าใจปฏิกิริยาที่เกิดขึ้นระหว่างโครงสร้างกับพื้นฐาน การคาดเดาผลที่เกิดขึ้นกับอาคารและโครงสร้างพื้นฐานภายหลังจากเหตุการณ์แผ่นดินไหว และ การออกแบบก่อสร้างรวมถึงการดูแลโครงสร้างที่ได้มาตรฐานอาคารในการต้านทานแรงแผ่นดินไหว
การออกแบบโครงสร้างต้านแผ่นดินไหวนั้น หมายถึงการคำนวณแรงแผ่นดินไหวว่าเป็นปัจจัยหนึ่งที่จะทำให้โครงสร้างพังทลายในขั้นตอนการออกแบบ โดยในปัจจุบันในหลายประเทศได้มีการกำหนดให้แรงแผ่นดินไหวถูกนำมาคำนวณในส่วนของมาตรฐานอาคาร รวมถึงในประเทศไทยที่มีการกำหนดตามมาตรฐาน มยพ. 1301-50
กุหลาบลอเรนเซีย
กุหลาบลอเรนเซีย หรือ ช้างลอเรนเซีย () เป็นกล้วยไม้ชนิดหนึ่ง ที่อยู่ในสกุลกุหลาบ
เป็นกล้วยไม้ที่มีถิ่นกำเนิดที่ทิศตะวันออกของเกาะมินดาเนา ในหมู่เกาะฟิลิปปิน มีถิ่นที่อยู่เดียวกับแวนด้า แซนเดอเรียน่า ("Euanthe sanderiana") โดยที่ โรเบลิน เป็นผู้สำรวจพบกล้วยไม้กุหลาบชนิดนี้ ได้ตั้งชื่อเป็นเกียรติแก่ เลดี้ลอเรนซ์ ภรรยาของนายกสมาคมพืชกรรมแห่งประเทศอังกฤษ
ลักษณะของกุหลาบลอเรนเซีย มีความคล้ายคลึงกันกับกุหลาบกระเป๋าปิด ("A. odoratum") ซึ่งเป็นกล้วยไม้สกุลเดียวกันที่พบทางภาคใต้ของประเทศไทยมาก แต่มีความแตกต่าง คือ ต้นและใบใหญ่กว่าเล็กน้อย ดอกมีขนาดใหญ่กว่าอย่างสังเกตได้ชัดเจน เดือยดอกของกุหลาบลอเรนเซียค่อนข้างเหยียดลง ไม่โค้งงอมา ปลายแผ่นปากมีริมซึ่งมีลักษณะเป็นฟันเล็กละเอียดเห็นได้ชัด นอกจากนั้นยังมีกลีบยาวอีกด้วย ถุงที่โคนเดือยดอกของกุหลาบลอเรนเซียนั้นใหญ่ของกุหลาบกระเป๋าปิดเกือบเท่าตัว นอกจากนั้นกุหลาบกระเป๋าปิดยังมีกลิ่นแรงกว่าอย่างสังเกตได้ชัดเจน อีกทั้งการออกดอก กุหลาบลอเรนเซียก็ยังมีการออกดอกที่ล่าช้ากว่าถึง 3 เดือน โดยจะออกดอกในช่วงกลางปี ราวเดือนสิงหาคม-กันยายน
สำหรับในประเทศไทยแล้ว กุหลาบลอเรนเซียมีการนำเข้ามาปลูกกันเป็นเวลานานกว่า 30 ปีมาแล้ว โดยผสมข้ามสกุลกับกล้วยไม้สกุลแวนด้า หรือสกุลช้าง จนเกิดเป็นความหลากหลายทางสายพันธุ์ต่าง ๆ อาทิ "A. l." var."amesiana" ซึ่งมีช่อดอกยาวและดอกมีสีเหลืองส้ม ปลายกลีบมีแต้มสีม่วง และ "A. l." var."sanderana" มีช่อดอกยาวถึง 50 เซนติเมตร ปากมีสีอมเหลือง ส่วนกลีบมีสีขาวครีม และมีแต้มสีม่วงแดงที่ปลายกลีบทุกกลีบ
สำหรับสถานภาพในธรรมชาติของกุหลาบลอเรนเซียในปัจจุบันนั้น ใกล้สูญพันธุ์เนื่องจากถิ่นที่อยู่ซึ่งเป็นป่าดิบชื้นนั้นถูกคุกคาม
เมลดา สุศรี
เมลดา สุศรี เป็น นักแสดง นักร้อง นางแบบ หญิงชาวไทย ในสังกัดสถานีโทรทัศน์สีกองทัพบกช่อง 7 ปัจจุบันเป็น ช่อง 7 HD เข้าวงการบันเทิงจากการเป็นนักร้อง เกิร์ลกรุป วง คิส มี ไฟฟ์ จากค่าย กามิกาเซ่ และเริ่มเข้าประกวดและได้รับตำแหน่ง ไทยซุปเปอร์โมเดล 2013 มีผลงานในวงการบันเทิง เช่น ละครโทรทัศน์ อาทิเช่น "ใยกัลยา", "คาดเชือก"
เมลดา สุศรี หรือ โบว์ (ชื่อเดิม หทัยภัทร สุศรี) เกิดเมื่อวันที่ 4 มิถุนายน พ.ศ. 2539 เมื่อปี พ.ศ. 2547 เมลดา เคยติด 1 ใน 7 จากการประกวด Smile Kids บนเวที ไทยซุปเปอร์โมเดลคอนเทสต์ 2004 ต่อมาปี พ.ศ. 2553 เริ่มเข้าวงการบันเทิงโดยเป็นศิลปินสมาชิกเกิร์ลกรุป วง คิส มี ไฟฟ์ จากค่าย กามิกาเซ่ จากนั้นปี พ.ศ. 2556 เมลดา ได้เข้าประกวด ไทยซุปเปอร์โมเดลคอนเทสต์ 2013 และได้รับตำแหน่ง Thai Supermodel 2013 และ ปี พ.ศ. 2558 เมลดา ยังได้รับเกียรติจากสำนักงานที่ว่าการอำเภอเมืองจังหวัดชิซุโอะกะ ให้เป็นพรีเซนเตอร์แนะนำแหล่งท่องเที่ยวของอำเภอเมืองอีกด้วย
มาตรวัดซอฟต์แวร์
มาตรวัดซอฟต์แวร์ เป็นระเบียบขั้นตอนเพื่อใช้ระบุระดับของคุณลักษณะในมิติใดมิติหนึ่งของ ซอฟต์แวร์ มาตรวัดจำเป็นต้องมีค่าวัด (measure) ที่ได้จากการวัด (measurement) ซึ่งเป็นการทำให้อธิบายคุณลักษณะในเชิงปริมาณ มาตรวัดซอฟต์แวร์ทำให้เกิดการเปรียบเทียบคุณลักษณะในเชิงปริมาณซึ่งสามารถนำไปใช้ประกอบวิเคราะห์รวมทั้งปรับปรุงทั้งตัวซอฟต์แวร์ที่ผลิตขึ้นรวมทั้งกระบวนการในแต่ละขั้นตอนการพัฒนาได้
มาตรวัดซอฟต์แวร์ที่พบบ่อยประกอบด้วย:
มาตรวัดซอฟต์แวร์เป็นการวัดในระดับปฏิบัติการแต่ในการวัดเพื่อให้ได้ผลลัพธ์ในการปรับปรุงคุณลักษณะด้านต่างๆจำเป็นต้องมีการวางแผนและตั้งเป้าหมายในการประยุกต์ใช้มาตรวัด รวมถึงวิเคราะห์ผลลัพธ์ให้ได้ความหมายตามที่แผนการวัดต้องการ ระเบียบวิธีหนึ่งที่ถูกนำมาประยุกต์ใช้คือ GQM (Goal Question Metric) ซึ่งเป็นการวางแผนและทำการประยุกต์ใช้มาตรวัดให้ได้ตามเป้าหมายที่วางแผนไว้
มาตรวัดซอฟต์แวร์ให้ประโยชน์กับผู้ที่เกี่ยวข้องกับขั้นตอนการพัฒนาซอฟต์แวร์ดังต่อไปนี้
แบล็กแจ็ก (เกมไพ่)
แบล็กแจ็ก () คือเกมไพ่ชนิดหนึ่งให้เลขหน้าไพ่รวมกันให้ใกล้ 21 มากที่สุด หรือให้ครบ 21 จึงเป็นผู้ชนะ หากหน้าไพ่รวมกันแล้วเกิน 21 ถือว่าแพ้ทันที ผู้เล่น: 2 คนขึ้นไป
กฤษติกา คงสมพงษ์
รองศาสตราจารย์กฤษติกา คงสมพงษ์ (เกิด 8 กันยายน พ.ศ. 2508) เป็นนายกสมาคมแม่บ้านทหารบก, อาจารย์ประจำสาขาการตลาด สถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย, อาจารย์พิเศษสาขาการตลาด คณะพาณิชยศาสตร์และการบัญชี มหาวิทยาลัยธรรมศาสตร์, อดีตพิธีกรรายการกำจัดจุดอ่อนทางสถานีวิทยุโทรทัศน์ไทยทีวีสีช่อง 3 และรายการลูกใครหว่า อีกทั้งได้รับเชิญไปเป็นวิทยากรอยู่บ่อยครั้ง
กฤษติกา คงสมพงษ์ นามสกุลเดิม ศิริจรรยา เกิดเมื่อวันที่ 8 กันยายน พ.ศ. 2508 เป็นบุตรคนโตในจำนวนพี่น้อง 2 คน มีน้องสาวชื่อ นางสาวดุจฤดี ศิริจรรยา เกิดที่กรุงเทพมหานคร เมื่ออายุ 10 ขวบได้ย้ายไปอาศัยอยู่ที่สหรัฐอเมริกา
กฤษติกาสำเร็จการศึกษาระดับปริญญาตรีสาขาบริหารธุรกิจระหว่างประเทศ จากมหาวิทยาลัยจอร์จวอชิงตัน, ระดับปริญญาโทสาขาการตลาด จากสถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย และระดับปริญญาเอกสาขาการตลาด จากคณะพาณิชยศาสตร์และการบัญชี มหาวิทยาลัยธรรมศาสตร์
กฤษติกาสมรสกับพลเอก อภิรัชต์ คงสมพงษ์ ทั้งนี้ พลเอก อภิรัชต์ มีบุตรที่เกิดจากการสมรสครั้งก่อน 2 คน คือ
สาธารณรัฐเอโซะ
สาธารณรัฐเอโซะ () เป็นรัฐที่สถาปนาโดยผู้จงรักภักดีต่อโชกุนตระกูลโทกูงาวะ ภายหลังการล่มสลายของรัฐบาลโชกุนโทกูงาวะ ตั้งอยู่บนเกาะเอโซะ ปัจจุบันคือเกาะฮกไกโด ซึ่งเป็นเกาะใหญ่เป็นอันดับ 2 ของญี่ปุ่น แต่มีประชากรเบาบาง ตั้งอยู่ทางด้านเหนือสุดของญี่ปุ่น
หลังจากที่กองทัพของรัฐบาลโชกุนโทกูงาวะพ่ายแพ้กองทัพของสมเด็จพระจักรพรรดิในสงครามโบชินระหว่างการปฏิรูปสมัยเมจิ ทหารเรือที่จงรักภักดีต่อโชกุนตระกูลโทกูงาวะส่วนหนึ่งนำโดยพลเรือเอกเอโนโมโตะ ทาเกอากิ (榎本 武揚 "Enomoto Takeaki") ได้อพยพไปยังเกาะเอโซะ (ปัจจุบันคือเกาะฮกไกโด) ทางด้านเหนือสุดของญี่ปุ่น พร้อมด้วยนายทหารหลายหมื่นนายและกลุ่มที่ปรึกษาทางทหารชาวฝรั่งเศส ซึ่งนำโดยฌูลส์ บรูเนต์ (Jules Brunet) พลเรือเอกเอโนโมโตะได้ใช้ความพยายามครั้งสุดท้าย โดยการถวายฎีกาไปยังราชสำนักสมเด็จพระจักรพรรดิ เพื่อขอให่เขาได้มีโอกาสพัฒนาเกาะฮกไกโดและรักษาขนบธรรมเนียมของซามูไรไว้ต่อไปโดยไม่ถูกรบกวน แต่คำขอของเขาก็ได้รับการปฏิเสธ
ในวันที่ 15 ธันวาคม ค.ศ. 1868 ได้มีการประกาศอิสรภาพไม่ขึ้นกับรัฐบาลกลาง สถาปนาสาธารณรัฐเอโซะ ซึ่งมีโครงสร้างการปกครองที่ยึดตามแบบของสหรัฐอเมริกา พลเรือเอกเอโนโมโตะได้รับการเลือกตั้งให้เป็นประธานาธิบดี (総裁 "Sōsai") คนแรก การเลือกตั้งครั้งนี้ถือเป็นการเลือกตั้งครั้งแรกของญี่ปุ่น
ชิชา อมาตยกุล
ชิชา อมาตยกุล (ชื่อเดิม: กัลยวีร์ ภูมิสิริดล; ชื่อเล่น: คิทตี้) เป็นนักร้อง, นักแสดง และนางแบบ อดีตสมาชิก คิส มี ไฟฟ์ เป็นอดีตสมาชิกค่าย กามิกาเซ่ สังกัด อาร์เอส ปัจจุบันเป็นนักแสดงสังกัดช่องวันและแกรมมี่
คิทตี้ ได้เข้าสังกัดกามิกาเซ่ตั้งแต่อายุ 17 ปีและมีผลงานเพลงร่วมกับวง Kiss me five มีเพลง Morning kiss,ไวต่อความรู้สึก (Sensitive) และ คิดก่อนทิ้ง (One Last Chance) โดยมีเพลงเปิดตัวคือ ”Kamikaze Wave” ในปี พ.ศ. 2553 พร้อมกับเพื่อนในวง Kiss me five และกามิกาเซ่รุ่น2คนอื่นๆเช่นเอกซ์ ไอ เอส,ทรี.ทู.วัน,แคท-แพท เป็นต้น โดยปล่อยซิงเกิลแรกคือ Morning kiss พร้อมกับเพื่อนรวมวง ปัจจุบันเป็นอดีตสมาชิก คิส มี ไฟฟ์ แห่งค่ายกามิกาเซ่
ภคกัญญา เจริญยศ
ภคกัญญา เจริญยศ อดีตสมาชิก คิส มี ไฟฟ์ จากค่าย กามิกาเซ่
ภคกัญญา เจริญยศ หรือ แบม เกิดเมื่อวันที่ 30 มีนาคม พ.ศ. 2538 เริ่มเข้าวงการบันเทิงโดยเป็นศิลปินสมาชิก คิส มี ไฟฟ์ จากค่าย กามิกาเซ่เมื่อปี พ.ศ. 2553 ปัจจุบันเป็นนักแสดงค่าย เอ็กแซ็กท์
เช้าดูวู้ดดี้
รายการเช้าดูวู้ดดี้ เป็นรายการโทรทัศน์ประเภทวาไรตี้ทอล์คโชว์ ผลิตโดยบริษัท วู้ดดี้เวิลด์ จำกัด ดำเนินรายการโดยพิธีกรอันดับต้นของประเทศไทย วู้ดดี้ วุฒิธร มิลินทจินดา ออกอากาศทุกวันจันทร์ – ศุกร์ เวลา 08.00 – 08.45 น. ทางสถานีโทรทัศน์โมเดิร์นไนน์ (ต่อมาในปี พ.ศ. 2555 ได้ขยับมาเป็นเวลา 07.30 - 08.30 น. และปี พ.ศ. 2556 ได้เปลี่ยนเวลาเป็น 08.00 - 09.00 น.)
เอทีอาร์ (รถราง)
เอทีอาร์ (ATR) หรือ เอทีซี (ATC) เป็นรถดีเซลรางปรับอากาศไม่มีห้องขับ ของการรถไฟแห่งประเทศไทย ที่นำเข้ามาใช้งานจากประเทศญี่ปุ่น เมื่อปี พ.ศ. 2528มีพ่วงใน
เนื้อคู่ฯ อยากดูเรื่อย ๆ ไปจนแก่
เนื้อคู่ฯ อยากดูเรื่อย ๆ คือละครชุด 3 ตอนสุดท้ายที่ไม่ได้ออกอากาศเนื่องจากการถูกถอดออกจากผังอย่างกะทันหัน โดยได้นำออกมาฉายอีกครั้งโรงภาพยนตร์เมเจอร์รัชโยธินเมื่อวันที่ 8 กุมภาพันธ์ พ.ศ. 2554 และในที่สุดก็ได้ออกเป็นชุด ซีดีออกมาจำหน่าย โดยประกอบไปด้วย 3 ตอนสุดท้ายที่ไม่ได้ออกอากาศได้แก่ตอน 'ข่มใจเอาไว้คิดถึงหน้าพ่อแม่ของเธอไว้' , 'ยื้อ... ก็เหมือนเราจะยิ่งเหนื่อย' และ 'จากวันนี้จะมีเรา เราและนาย' และได้มีข้อเรียกร้องจากท่านผู้ชมให้มีการฉายละครเรื่องนี้อีกครั้งเป็นกรณีพิเศษ โดยจะเริ่มออกอากาศ 3 ตอนสุดท้ายคือ วันที่ 16 สิงหาคม - 19 สิงหาคม พ.ศ. 2554 เวลา 20.00 น. ทางช่อง เพลย์ แชนแนล
หลังจากเหตุการณ์เหนือธรรมชาติ เมื่อโจไปลบหลู่ท่านเทพเจ้าทันไดของญี่ปุ่น จึงทำให้เกิดแผ่นดินไหวและภัยพิบัติอย่างรุนแรงจนเพื่อนๆชาวคอนโดสวัสดีทวีสุขเกือบเอาชีวิตไม่รอด ในที่สุดเหตุการณ์ก็สงบลง แต่ไม่ทันไร โจศักดิ์ ชาญนารี และเพื่อนๆก็ต้องช็อกแทบสิ้นสติอีกครั้ง เมื่อภาพที่เห็นหลังจากลงไปชั้นใต้ดินที่ญี่ปุ่นกลับกลายเป็นคุณวีและขวัญใจกำลังนอนเปลือยเปล่าอยู่ใต้ผ้าห่มด้วยกัน 2 ต่อ 2 โดยเหตุการณ์หลังจากนี้ จะแบ่งได้เป็น 3 ตอน คือ
หลังจากเพื่อนๆเห็นภาพที่ไม่คาดว่าจะเกิดขึ้น คุณวี และ ขวัญใจจึงตกลงกันว่าจะบอกทุกคนไป ว่าทั้งสองยังไม่ได้ทำอะไรกัน และในเมื่อเพื่อนๆทุกคนไม่เชื่อคำโกหกนั้น จึงได้ออกอุบายมาจับผิดผู้ร้ายปากแข็งทั้งสอง ให้รับสารภาพให้ได้
เรื่องราวหากนับจากตอนที่ภูผาแต่งงานกับธิดา มันก็เป็นเวลา 3 เดือนแล้ว และจะเป็นเวลาที่ภูผาจะได้หย่ากับธิดา เพื่อที่จะได้ไปแต่งงานกับจิ๊บ คู่หมั้นของภูผา แต่เหมือนโชคชะตาเล่นตลกทำให้ภูผาหลงรักธิดาอย่างถอนตัวไม่ขึ้น จึงทำทุกวิถีทางเพื่อยื้อเวลาออกไปให้มากที่สุดให้ได้ แม้ว่านั่นจะหมายถึงการบอกความรู้สึกที่เขามีอยู่กับธิดาก็ตาม
เมื่อในที่สุด คุณวีลงเอยกับขวัญใจ และ ภูผาลงเอยกับธิดา โจ จึงกลายเป็นคนเดียวที่ไม่มีคู่ เหตุเกิดจากความเหงา ความโดดเดี่ยว และสัญญาที่ทั้งสองสาวให้ไว้กับโจเมื่อตอนย้ายเข้ามาอยู่คอนโดใหม่ๆ จึงเกิดศึกชิงนางขึ้น ขวัญใจและธิดาจะเลือกใคร ? จะเลือกเพื่อนสนิทอย่างโจ หรือคนสำคัญอย่าภูผาและคุณวี??
อัษฎาวุธ วัฒนางกูร
นาวาอากาศตรีอัษฎาวุธ วัฒนางกูร ประจำสำนักพระราชวังพิเศษ ตำแหน่งประเภทบริหาร ระดับสูง ราชการ
บริหารส่วนกลาง สำนักพระราชวัง รองกรรมการผู้อำนวยการใหญ่ สนับสนุนการถวายบินแก่องค์ประธานศูนย์สนับสนุนการปฏิบัติการ 
อดีตรองกรรมการผู้อำนวยการใหญ่ สายมาตรฐานความปลอดภัยและพัฒนาทรัพยากรการบิน อดีตรองกรรมการผู้อำนวยการใหญ่ สายปฏิบัติการ บริษัทการบินไทย อดีต ผู้อำนวยการใหญ่ ฝ่ายพัฒนาทรัพยากรการบิน อดีต ผู้อำนวยการฝ่ายฝึกอบรมนักบิน บริษัทการบินไทย ร่วมงานกับบริษัท การบินไทยเมื่อ 4 กุมภาพันธ์ 2538และดำรงตำแหน่งรองกรรมการผู้อำนวยการใหญ่ สายปฏิบัติการ บริษัทการบินไทยเมื่อ 1 ตุลาคม พ.ศ. 2553 
เป็นบุตร เรืออากาศตรี อาชีพ วัฒนางกูร กับ นาวาอากาศเอกหญิง พูนศรี ทองปรีชา น้องชายของ ดร.อภิวัฒน์ วัฒนางกูร หรือ วรฑา วัฒนะชยังกูร อดีตคณบดีคณะมนุษยศาสตร์ มหาวิทยาลัยกรุงเทพ
เป็นนักเรียนเตรียมทหารรุ่น 18 โรงเรียนนายเรืออากาศรุ่นที่ 25 นักเรียนโรงเรียนสวนกุหลาบรุ่น 91 จบการศึกษาสูงสุดปริญญาโท สาขาวิศวกรรมโยธา HOCHSCHULE DER BUNDESWEHR MUENCHEN FEDERAL REPUBLIC OF GERMANY 
ดำรงตำแหน่งรองกรรมการผู้อำนวยการใหญ่ สายปฏิบัติการ บริษัทการบินไทย ต่อจาก เรืออากาศเอกประวิตร ชินวัตร ซึ่งเป็นรุ่นพี่นักเรียนโรงเรียนนายเรืออากาศรุ่นที่ 16 โรงเรียนเตรียมทหารรุ่นที่ 9 ลูกพี่ลูกน้อง ทักษิณ ชินวัตรอดีตนายกรัฐมนตรี
นาวาอากาศตรีอัษฎาวุธ วัฒนางกูรเป็นหลานของ จอมพลอากาศ เฉลิมเกียรติ วัฒนางกูรอดีตผู้บัญชาการทหารอากาศ อดีตรัฐมนตรีช่วยว่าการกระทรวงคมนาคม รัฐมนตรีช่วยว่าการกระทรวงเกษตรและ
นาง พรรณี วัฒนางกูร ภรรยา จอมพลอากาศ เฉลิมเกียรติ วัฒนางกูรหนึ่งในผู้เสียชีวิตในเหตุการณ์ วีรกรรม พ.ศ. 2484 
อีกทั้งเป็นอาของ นางสาวกวิตา วัฒนะชยังกูรและนายภาคิน วัฒนะชยังกูร บุตร ดร.อภิวัฒน์ วัฒนางกูร ซึ่งเสียชีวิตด้วยโรคมะเร็ง เป็นอดีต คณบดีคณะมนุษยศาสตร์ มหาวิทยาลัยกรุงเทพ และพิธีกรทางสถานีช่อง 7
บริษัทวิทยุการบินแห่งประเทศไทย
บริษัทเชื้อเพลิงการบินกรุงเทพ
นาวาอากาศตรีอัษฎาวุธ วัฒนางกูร เป็นพระอาจารย์ในสมเด็จพระบรมโอรสาธิราชฯ ตั้งแต่ดำรงตำแหน่งผู้อำนวยการฝ่ายฝึกอบรมนักบิน เมื่อ พ.ศ. 2547 และเป็นนักบินผู้ช่วยในการทำการบินในเที่ยวบินมหากุศลไปเชียงใหม่ ในวันที่ 6 มกราคม พ.ศ. 2550 TG8870/8871 และ TG8842/8843 ไปยังพุทธคยาประเทศอินเดีย 13 พฤษศจิกายน พ.ศ. 2553และเป็นนักบินผู้ช่วย TG8866จากกรุงเทพ ไปขอนแก่นใน วันที่ 12 พฤศจิกายน พ.ศ. 2555
รองกรรมการผู้อำนวยการใหญ่ สายปฏิบัติการ บริษัทการบินไทย เป็นตำแหน่งบริหารสูงสุดของกัปตันการบินไทย โดยตำแหน่งนี้จะเป็นตำแหน่งที่กัปตันอาวุโสของการบินไทยจะเป็นผู้ดำรงตำแหน่งเท่านั้น อาจถือว่าเทียบเท่าตำแหน่งหัวหน้านักบินบริษัทการบินไทย
กรณ์ ศิริสรณ์
กรณ์ ศิริสรณ์ (เดิมชื่อ : วรกร ศิริสรณ์) เกิด 30 ตุลาคม พ.ศ. 2537 ชื่อเล่น กั้ง เป็นนักร้องชาวไทย เป็นรู้จักจากการเป็นผู้ชนะการแข่งขันเดอะสตาร์ ค้นฟ้าคว้าดาวปี 10 และเป็นอดีตนักร้องกลุ่มบอยแบนด์ค่ายกามิกาเซ่ สมาชิกวง XIS
กรณ์ ศิริสรณ์ จบชั้นมัธยมศึกษาตอนปลายจากโรงเรียนร่วมฤดีวิเทศศึกษาและ สำเร็จการศึกษา สาขาวิชาภาษาและวัฒนธรรม (หลักสูตรนานาชาติ) โทภาษาญี่ปุ่น คณะอักษรศาสตร์ จุฬาลงกรณ์มหาวิทยาลัย เริ่มเข้าวงการบันเทิงโดยเป็นศิลปิน นักร้องบอยแบนด์ วง XIS และมีผลงานเพลงร่วมเพื่อนๆในวง 6 หนุ่ม Kang (กั้ง) Kevin (เควิน) Pichy (พิชชี่) Kyungtae (คยองเท) Kwang (กวัง) และ Jiho (จีโฮ) เปิดตัวครั้งแรกใน Kamikaze WAVE Single แรกเปิดตัวชื่อเดียวกับ Concept REVERSE เพลงสไตล์ Animate Dance Music
ปัจจุบันหลังจากวง XIS ซึ่งสมาชิกทั้ง 6 คนได้หมดสัญญากับทางค่ายและยุบวง กรณ์ได้เข้าร่วมประกวดเดอะสตาร์ ค้นฟ้าคว้าดาว ปี 10 และได้เข้ารอบเป็น 8 คนสุดท้ายโดยที่ได้หมายเลข 3 และได้คว้าแชมป์เป็นเดอะสตาร์คน10 ของเมืองไทย
หูกวาง
หูกวาง () เป็นไม้ยืนต้นประเภทผลัดใบ มีความสูงประมาณ 8-25 เมตร มีเปลือกเรียบ กิ่งแตกรอบลำต้นตามแนวนอนเป็นชั้น ๆ คล้ายฉัตร ใบเป็นใบเดี่ยว ออกเวียนสลับถี่ตอนปลายกิ่ง ใบเป็นรูปไข่ ปลายใบแหลมเป็นติ่งสั้น ๆ โคนใบสอบแคบ เว้า ออกดอกเป็นช่อตามซอกใบ ขนาดเล็ก มีสีขาวนวล ออกดอกช่วงเดือนกุมภาพันธ์-เมษายน ผลเป็นรูปไข่หรือรูปรีป้อม ๆ แบนเล็กน้อยคล้ายเมล็ดแอลมอนด์ มีขนาดกว้างประมาณ 2-5 เซนติเมตร และยาวประมาณ 3-7 เซนติเมตร มีสีเขียว เมื่อแห้งมีสีดำคล้ำ นิยมปลูกเป็นไม้ประดับ
เป็นไม้ที่มีถิ่นกำเนิดดั้งเดิมในเขตร้อนของอนุทวีปอินเดีย, เอเชียอาคเนย์ ไปจนถึงภูมิภาคโอเชียเนียและหมู่เกาะฮาวาย โดยมักจะพบประจำที่บริเวณชายหาดหรือป่าชายหาดริมทะเล เพราะเป็นไม้ที่ขึ้นได้ดีในดินแบบดินร่วนปนทราย
มีประโยชน์โดยเปลือกและผลมีรสฝาดมาก ใช้แก้อาการท้องเสีย ย้อมหนังสัตว์ ทำหมึก เมล็ดในผลรับประทานได้ และให้น้ำมันคล้ายน้ำมันอัลมอนด์ นอกจากนี้แล้วใบของหูกวางโดยเฉพาะใบแห้ง เป็นที่รู้จักดีของผู้นิยมเลี้ยงปลาสวยงามหรือปลากัด เนื่องจากใช้ใบแห้งหมักน้ำที่ใช้เลี้ยงปลาได้ เพราะสารแทนนินในใบหูกวาง จะทำให้สภาพน้ำมีค่าความเป็นกรด-ด่าง (pH) สูงขึ้น เหมาะสำหรับใช้เลี้ยงปลาที่มาจากแหล่งน้ำที่มีค่าความเป็นกรดสูง ทั้งนี้ยังช่วยลดการสะท้อนแสงของน้ำ เพื่อให้ปลาสบายตา ไม่เสียสายตา รู้สึกปลอดภัย ไม่ใช้ปากคีดกระจก และใช้รักษาอาการบาดเจ็บของปลากัดได้เป็นอย่างดี เพราะมีฤทธิ์ในการยับยั้งการเจริญเติบโตของเชื้อราและแบคทีเรียได้เป็นอย่างดี
หูกวางเป็นพันธุ์ไม้มงคลพระราชทานประจำจังหวัดตราด และเป็นต้นไม้ประจำมหาวิทยาลัยสยาม
หูกวางยังมีชื่อเรียกต่างกันออกไปตามแต่ละจังหวัดหรือภูมิภาคด้วย เช่น โคน (นราธิวาส), ดัดมือ หรือ ตัดมือ (ตรัง), ตาปัง (พิษณุโลก, สตูล), ตาแปห์ (มลายู-นราธิวาส), หลุมปัง (สุราษฎร์ธานี) เป็นต้น
วัดเจริญธรรม (ถ้ำภูตอง)
วัดเจริญธรรม (วัดถ้ำภูตอง) ตั้งอยู่ในตำบลนิคมสร้างตนเอง อำเภอเมืองลพบุรี จังหวัดลพบุรี
วัดเจริญธรรมเป็นวัดหนึ่งที่มีความสวยงามและทิวทัศน์ที่น่าชื่นชม เพราะอยู่บริเวณเชิงเขาและติดถนนใหญ่ มีความเงียบสงบ เป็นวัดที่เน้นการปฏิบัติธรรมที่มีชื่อเสียงวัดหนึ่งของจังหวัดลพบุรี เป็นวัดสายวิปัสนาธรรมโลกุตระ มีพระอุโบสถที่ตั้งอยู่บนเขาที่มีความสวยงาม ในปัจจุบันวัดนี้เป็นที่นิยมของพุทธศนิกชนนิยมเดินทางมายังวัดแห่งนี้เพื่อเจริญภาวะนาและปฏิบัติธรรม การเดินทาง :ใช้เส้นทาง กรุงเทพ-สระบุรี อำเภอพระพุทธบาท เข้าสู่จังหวัดลพบุรี ระยะทาง 153 กิโลเมตร
นันทิตา ฆัมภิรานนท์
นันทิตา ฆัมภิรานนท์ หรือ เบลล์ ( — ) เป็น ชาวไทยที่มีความหลากหลายทางเพศผู้เข้าประกวดรายการ "ไทยแลนด์ก็อตทาเลนต์" ฤดูกาลที่ 1 เมื่อ พ.ศ. 2554 โดยได้แสดงการร้องเพลงประสมเสียงผู้หญิงและชาย ในเพลง Unloveable โดยวงมายด์ มีการลงข่าวเธอในหนังสือพิมพ์ฮัฟฟิงตันโพสต์ และมีผู้เอ่ยถึงในบล็อกที่เว็บไซต์ของ ซีเอ็นเอ็น
นันทิตาเป็นชาวจังหวัดนครราชสีมา เกิดเมื่อวันที่ 20 ธันวาคม 2526 เดิมชื่อเล่นว่า "เบลล์" ที่ใช้ในการประกวด มาจากชื่อรุ่นน้องผู้หญิงที่เบลล์ปลื้ม และมีหน้าตาคล้ายกันมาก จบการศึกษาระดับประกาศนียบัตรวิชาชีพ หรือปวช. จากวิทยาลัยอาชีวศึกษานครราชสีมา
ด้านชีวิตครอบครัว นันทิตาเป็นลูกชายคนเดียวในจำนวน 3 คน (มีพี่สาว 1 คน และ น้องสาว 1 คน) เนื่องจากฐานะทางบ้านไม่สู้ดี เมื่อสำเร็จการศึกษา นันทิตาจึงตัดสินใจทำงานหาเงินเลี้ยงครอบครัวด้วยการร้องเพลงตามเวทีต่าง ๆ และได้เข้าประกวดระดับประเทศมาแล้ว เช่น การประกวดเฟ้นหาหาสมาชิกใหม่ของวง "วีนัส ฟลายแทร็บ" (Venus Flytrap Search For The Missing Puzzle)
นันทิตามีชื่อเสียงจากการเข้าประกวดรายการ "ไทยแลนด์ก็อตทาเลนต์" ฤดูกาลที่ 1 โดยรอบคัดเลือก ได้แสดงการร้องเพลง "อยากรู้แต่ไม่อยากถาม" ของ ลุลา และ "Unloveable" ของวงมายด์ ด้วยเสียงผู้หญิงและผู้ชายสลับกัน  ทำให้วีดิทัศน์รายการดังกล่าวซึ่งลงในเว็บไซต์ยูทูบ มีผู้ชมมากกว่า 4 ล้านครั้งภายในหนึ่งวันหลังจากออกอากาศ และในการประกวด ก็ได้ผ่านเข้ารอบรองชนะเลิศ และรอบชิงชนะเลิศ แต่ไม่ได้เป็นผู้ชนะเลิศประจำฤดูกาล
อาชีพส่วนตัว นันทิตารับจ้างร้องเพลงอิสระ เป็นดีเจคลื่น G's Radio 96 F.M.จ.นครราชสีมา และยังทำงานด้านครีเอทีฟเป็นอาชีพเสริม ทั้งนี้ นันทิตาเคยได้รับการอบรมจาก อนุชา ลังประเสริฐ ผู้เคยอบรมนักร้องที่มีชื่อเสียงหลายคน อาทิ จอนนี่ อันวา, หลุยส์ สก๊อต, ปกรณ์ ลัม, ดีทูบี, เกิร์ลลี่ เบอร์รี่, นาธาน โอมาน เป็นต้น
เบลล์ นันทิตา เป็นนักร้องในสังกัดโซนี่ มิวสิก (ประเทศไทย) โดยออกซิงเกิลเพลงแรกคือ ""เสียงที่เปลี่ยน"" ในปลายปี พ.ศ. 2554 และยังได้แสดงภาพยนตร์เรื่อง "It Gets Better ไม่ได้ขอให้มารัก" ฉายในปี พ.ศ. 2555
เลโอโปลด์สบืร์ค
เลโอโปลด์สบืร์ค () เป็นเทศบาลในมณฑลลิมเบิร์กของประเทศเบลเยียม มีประชากรประมาณ 15,000 คน ภายในพื้นที่ 22.49 ตารางกิโลเมตร เกิดขึ้นจากการควบรวมเลโอโปลด์สบืร์คและหมู่บ้านแฮ็ปเปินเข้าไว้ด้วยกัน
ตึกวูลเวิร์ธ
ตึกวูลเวิร์ธ (Woolworth Building) ออกแบบโดยสถาปนิก Cass Gilbert เมื่อ พ.ศ. 2456 เป็นตึกสูงที่เก่าที่สุดในสหรัฐอเมริกา และเป็นสัญลักษณ์ทางประวัติศาสตร์แห่งชาติตั้งแต่ พ.ศ. 2509 และเป็นสัญลักษณ์ของนิวยอร์กตั้งแต่ พ.ศ. 2526
ตึกเมโทรโพลิแทน ไลฟ์ อินชัวเรนซ์
ตึกเมโทรโพลิแทน ไลฟ์ อินชัวเรนซ์ () เป็นตึกสูงที่ตั้งอยู่ที่ถนนเมดิสัน เขตแมนฮัตตัน นครนิวยอร์ก ออกแบบโดย Napoleon LeBrun & Sons และก่อสร้างโดย Hedden Construction Company โดยได้แบบมาจากหอระฆังซันมาร์โก ในอิตาลี สร้างเมื่อ พ.ศ. 2452 และใช้เป็นสำนักงานใหญ่ของบริษัทจนถึง พ.ศ. 2548 เป็นตึกที่สูงที่สุดในโลกอยู่สามปี คือจนถึง พ.ศ. 2456 จึงเสียตำแหน่งให้กับตึกวูลเวิร์ธ
เมวเวิน-เครยโตรเดอ
เมวเวิน-เครยโตรเดอ () เป็นเทศบาลในมณฑลลิมเบิร์กของประเทศเบลเยียม มีประชากรประมาณ 13,000 คน ภายในพื้นที่ 9,126 เฮกตาร์ อยู่ห่างจากฮัสเซิลต์ไปทางทิศใต้ 22 กิโลเมตร และบรัสเซลส์อยู่ทางทิศตะวันตกเฉียงใต้ประมาณ 85 กิโลเมตร
โรงพยาบาลพระราม 9
โรงพยาบาลพระราม 9 (โรงพยาบาลพระรามเก้า EN: Praram 9 Hospital) เป็นโรงพยาบาลเอกชน ตั้งอยู่บนถนนพระราม 9 แขวงบางกะปิ เขตห้วยขวาง กรุงเทพมหานคร ประเทศไทย ปัจจุบันมีแพทย์กว่า 200 คน และบุคลากรทางการแพทย์อื่น ๆ
ก่อตั้งโดยคณะคณะแพทย์จากสาขาต่าง ๆ รวมตัวกัน และเปิดให้บริการเมื่อวันที่ 19 กรกฎาคม 1992 ปัจจุบันมีนายแพทย์เสถียร ภู่ประเสริฐ อายุรแพทย์ เป็นผู้อำนวยการโรงพยาบาล
ประกอบด้วยสถาบันการแพทย์ 2 สถาบัน และศูนย์การแพทย์เฉพาะทาง 12 ศูนย์
=รางวัลและการรับรองคุณภาพโรงพยาบาล=
= อ้างอิง =
= แหล่งข้อมูลอื่น =
เธอกับเขาและรักของเรา
เธอกับเขาและรักของเรา เป็นละครที่ออกอากาศทางช่อง 7 โดยบริษัท โพลีพลัส เอ็นเตอร์เทนเม้นท์ ออกอากาศทุกวันจันทร์- อังคาร เวลา 20.30-22.30 น. ออกอากาศตอนแรกวันที่ 29 พฤศจิกายน พ.ศ. 2553 - 7 กุมภาพันธ์ พ.ศ. 2554 เป็นละครแนวโรแมนติก-ดราม่า เกี่ยวกับโศกนาฏกรรมความรักต้องห้าม เป็นละครที่ได้รับความนิยมอย่างสูง มีตอนออกอากาศทั้งหมดมากถึง 21 ตอน และได้รับรางวัลละครไทยยอดนิยม จาก "คม ชัด ลึก อวอร์ด" ประจำปี 2554 
บทประพันธ์ของ สรัญรารัญ บทโทรทัศน์โดย สรัญรารัญ กำกับการแสดงโดย พีรพล เธียรเจริญต
และนักแสดงอีกมากมาย